Elisabeth (22) forsvant sporløst i 1982 - nå er hun bekreftet død
Den siste gangen Elisabeth ble sett i live var 17. januar 1982. Hun lånte vertsfamiliens bil og kjørte av gårde for å handle på et kjøpesenter. Deretter forsvant hun sporløst. Nå har familien endelig fått svar på hva som skjedde med 22-åringen. Avisen Bohusläningen melder lørdag at menneskelevninger, som ble funnet i et skogholt utenfor San Francisco for noen år siden, nylig er blitt identifisert som Elisabeth Martinsson. Dødsårsaken er foreløpig ikke kjent, skriver avisen.Elisabeth var aktiv i Bäve menighet i Uddevalla, skriver Aftonbladet. Avisen skrev i fjor sommer en stor reportasje om forsvinningssaken. Gjennom menigheten ble hun kjent med Anita Blau, en svensk kvinne som var gift med en amerikaner. De bodde i USA til vanlig, og trengte en barnepasser for sønnen sin. – Elisabeth var venn med en tidligere au pair hos oss, og ble raskt venn med andre fra Sverige som jobbet i nærheten. Jeg tror hun syns det var spennende og gøy å være i USA, skriver Blau i en e-post til Aftonbladet sommeren 2014. Blau er nå i 70-årene. 22-åringen var nyutdannet førskolelærer, og skulle kombinere jobbingen med engelskstudier. Blau husker den unge, blonde svensken som en glad, vanlig veldig barnekjær person. – Hun var utrolig oppfinnsom når det kom til å finne på leker og andre aktiviteter for barna mine, som da var to og fire år gamle, skriver hun. Les også: Kidnappet som baby - fant igjen familien etter 23 årSøndag 17. januar lånte hun vertsfamiliens bil og dro til et kjøpesenter i området Larkspul Landing i California. To ekspeditører har senere opplyst at de så henne på en skobutikk like etter klokken 16, da hun kjøpte et par støvletter. Vertsmor Anita Blau skjønte noe var galt da ektemannens 18 år gamle datter vekket dem morgenen etter og fortalte at Elisabeth ikke var kommet hjem. – Jeg fortet meg ned på rommet hennes og så at hun ikke hadde sovet i sengen sin. Vi ringte politiet med en gang, skrev hun i en e-post til Aftonbladet i fjor. Politiet etterlyste henne med navn og bilde, og forsvinningen ble slått opp stort i amerikanske medier.Lærerinnen Catherine Lord ble et avgjørende vitne. Hun fortalte at hun hadde sett Elisabeth ved kjøpesenteret. – Gutten min og jeg var på vei til en fest da jeg så en blond jente som bar på en pose fra en skobutikk, har Lord fortalt. Elisabeth sto og kikket i et utstillingsvindu da en mann tok kontakt med henne. Mannen ble beskrevet som stor og mørk, og med et hengende øyenlokk. Lord så deretter at Elisabeth satte seg i førersetet på bilen, og at mannen satte seg inn ved siden av henne. Det er den siste kjente observasjonen av 22-åringen. Flere vitner fra kjøpesenteret ble avhørt, og flere fortalte at de hadde sett en mystisk mann i nærheten i tidsrommet før Elisabeth forsvant.Etter en intens politijakt ble bilen funnet ti dager senere i delstaten Oklahoma. Da ble 31 år gamle Henry Lee Coleman pågrepet sammen med sin kjæreste. Coleman var en kjent kriminell, og hadde nettopp blitt sluppet fri fra San Quentin-fengselet i området hvor Elisabeth sist ble sett. 31-åringen oppga først falskt navn, og kom med flere ulike forklaringer på hvorfor han var i besittelse av bilen. Tidligere var han dømt for blant annet voldtekt, væpnet ran og mishandling. Forklaringen han til slutt ga var at han hadde kjøpt bilen i en bar seks dager etter at Elisabeth forsvant. På grunn av arrete hud i ansiktet ble Coleman kalt «Scarface», skriver Aftonbladet. Det var ingen tekniske bevis som knyttet Coleman til forsvinningen. Likevel uttalte politietterforskeren at mye tydet på at han var innblandet. Coleman ble dømt til fengsel i fem år for biltyveriet. Levningene vil nå bli fløyet til Sverige, hvor de skal begraves ved siden av foreldrene til Elisabeth.
Svenske Elisabeth Martinsson hadde jobbet som au pair i San Fransisco i to måneder da hun en dag ble sportløst borte. Først 33 år senere ble levninger identifisert som henne.